
ЈАВНA НАБАВКА МАЛЕ ВРЕДНОСТИ БРОЈ 14/17-2 
КАНЦЕЛАРИЈСКИ И АДМИНИСТРАТИВНИ МАТЕРИЈАЛ


Наручилац Заштитник грађана је, на основу члана 63. став 2 ЗЈН,  добио следећа питања од заинтересованог понуђача:

Питање број 1:

Конкурсном документацијом за набавку канцеларијског материјала дефинисано је да понуђач треба да испуни одређене додатне услове и то:

„Финансијски капацитет: Да понуђач није био у блокади дуже од 8 дана у последњих 6 месеци од дана покретања поступка јавне набавке“.
Молимо Вас да нам доставите појашњење да ли је као наведени доказ довољно доставити извод који се налази на сајту народне банке Србије у делу „Претраживање дужника у принудној наплати“ где се јасно види да ли дужник има евидентиране дане блокаде у претходне три године?

„Понуђач треба да поседује SRPS ISO 9001:2015 стандард и SRPS ISO 14001:2015 стандард, који гласи на име понуђача.“
За партију бр. 1 – канцеларијски материјал, понуђачи нису  у обавези да поседују стандард SRPS ISO 14001:2015, с обзиром да трговина том врстом робе не може неповољно утицати на управљање заштитом животне средине коју дефинише тражени стандард.
Такође, још увек су валидни ISO стандарди који су прописани 2008. Године. Исти важе до 2018. Док се не изврши транзиција на нови стандард . Према томе, наручилац нема право да искључиво захтева стандарде из 2015. Године.
Сходно горе наведеном, молимо Вас да у складу са чланом 12. Закона о јавним набавкама елиминишете дискриминаторске услове и обезбедите једнак положај свим понуђачима, тј. Измените захтеване услове дефинисане конкурсном документацијом

Одговор на питање број 1

Наручилац је у Конкурсној документацији навео:

У складу са чланом 77. став 4. Закона, понуђач (правно лице, предузетник и физичко лице) може доказати испуњеност свих услова за учешће у поступку јавне набавке из члана 75. Закона, достављањем Изјаве понуђача/члана групе понуђача о испуњености услова из члана 75. и 76. Закона, (Образац дат у делу VII конкурсне документације), којом понуђач под пуном материјалном и кривичном одговорношћу потврђује да испуњава услове.

Наручилац није тражио достављање овог доказа уз понуду. Овај услов „Финансијски капацитет: Да понуђач није био у блокади дуже од 8 дана у последњих 6 месеци од дана покретања поступка јавне набавке“, чији је доказ јавно доступан, доказујете достављањем Изјаве (Образац дат у делу VII конкурсне документације) а наручилац ће свакако извршити проверу јавно доступних доказа.

Наручилац је у Конкурсној документацији на страни 11. навео:
2. ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗЈН 

Понуђач који учествује у поступку предметне јавне набавке мора испунити додатне услове за учешће у поступку јавне набавке, дефинисане овом конкурсном документацијом и то:
За Партију 1
Финансијски капацитет:
- Да понуђач није био у блокади дуже од 8 дана у последњих 6 месеци од дана покретања поступка јавне набавке.
Доказ:
Потврдa Народне банке Србије о броју дана неликвидности за тражени период. 
Пословни капацитет:
- Да је укупна вредност испоруке предметних добара које је понуђач испоручио у претходне три године (2014., 2015. и 2016. г.), минимум 2.000.000,00 без ПДВ-а. 
Доказ:
Оверене потврде наручилаца са којима је понуђач имао закључене уговоре, доставити уз понуду.
Технички капацитет:
- Понуђач треба да поседује једно доставно возило (својина, лизинг или закуп) 
Доказ: 
Kопија саобраћајне дозволе, копија уговора о лизингу, закупу, копију је понуђач дужан да достави уз понуду.

Дакле за Партију 1 понуђач не треба да поседује SRPS ISO 9001:2015 стандард и SRPS ISO 14001:2015 стандард, који гласи на име понуђача, наведени стандарди се односе на Партију 2, страна 12. Конкурсне документације.

Након спроведене контроле рока важња наведених стандарда а у складу са роком на који се закључује Уговор за ову јавну набавку Наручилац је одлучио да прошири листу доказа које тражи у конкурсној документацији за Партију 2 у оквиру  техничког капацитета:
· Понуђач треба да поседује SRPS ISO 9001:2015 или SRPS ISO 9001:2008 стандард и SRPS ISO 14001:2015 стандард или SRPS ISO 14001:2004 стандард или SRB ISO 14001:2005 стандард, који гласе на име понуђача.
Доказ: 
Kопије важећих сертификата који гласе на име понуђача за SRPS ISO 9001:2015 или SRPS ISO 9001:2008 стандард и SRPS ISO 14001:2015 стандард или SRPS ISO 14001:2004 стандард или SRB ISO 14001:2005 стандард, копије је понуђач дужан да достави уз понуду. 

Имајући у виду горе наведено, наручилац ће извршити измене и допуне Конкурсне документације и исте објавити на Порталу јавних набавки и на својој интернет страници и продужити рок за подношење понуда.

